Document ID: /roh_data/filtered/fineweb-2-filterrobots_roh.jsonl.gz/50180

20 giuvenils da la Surselva èn s'inscuntrads per l'emprima emprova dal musical a Vella. Il pensum dal reschissur Roland Körner è lura stà da reparter las rollas a las acturas ed als acturs.
Il dumber d'acturs è optimal. Uschia che mintgin ha sia rolla e nagin il sentiment d'esser danvanz.
Chattar avunda giuvenils che vulan sa participar a quest musical n'è betg stà simpel. Tuttina è il president dal comité d'organisaziun, Daniel Blumenthal persvas che l'ovra daventa in success.
Quai n'è betg stà simpel! Forsa avain nus il mument en la Surselva in zic scart cun giuvenils che fan musica, che sautan e fan teater. Impurtant è dentant che nus pudain inscenar quest musical e gliez è il cas.
RR actualitad 11:00